**Mestna občina Novo mesto, Seidlova cesta 1, 8000 Novo mesto,**

ki jo zastopa: župan, mag. Gregor Macedoni,

matična številka: 5883288000,

ID za DDV: SI48768111,

transakcijski račun: UJP 01100-0100008585

(v nadaljevanju: **naročnik**)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_

(v nadaljevanju: **izvajalec**)

sklepata

**GRADBENO POGODBO št.** \_\_\_\_\_\_\_\_\_\_\_\_\_\_\_

**»Obnova kanalizacije Maistrova ulica 1. faza**«

1. **UVODNE DOLOČBE**
2. člen

(Uvodna določba)

Pogodbeni stranki uvodoma ugotavljata:

* da je naročnik zbiral ponudbe za obnovo mešane kanalizacije na Maistrovi ulici – 1. faza (v nadaljevanju investicija);
* da je izvajalec v skladu zahtevami iz razpisne dokumentacije in določili te pogodbe izdelal ponudbo št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_(v nadaljevanju: ponudba) za izvedbo investicije;
* da je bil izvajalec izbran kot najugodnejši ponudnik;

1. **PREDMET POGODBE**
2. člen

(Predmet pogodbe)

Predmet te pogodbe je obnova mešane kanalizacije na Maistrovi ulici – 1. faza. Dolžina obnove mešane kanalizacije znaša 53m, skladno z naslednjo dokumentacijo:

* projekt PZI, št. projekta 9/2022, ki ga je maj 2022 izdelalo podjetje izdelalo Komunala Novo mesto d.o.o.,
* ter v skladu s predpisi, standardi in ostalo veljavno zakonodajo, ki urejajo tovrstna dela in objekte.

1. člen

(Priloge k pogodbi)

Dela se izvajalec zaveže opraviti na osnovi te pogodbe in naslednjih dokumentov:

1. razpisne dokumentacije naročnika, z vsemi prilogami, spremembami in dopolnitvami ter dodatnimi pojasnili naročnika,
2. popisa del,
3. projektne dokumentacije*,*
4. ponudbe izvajalca št. \_\_\_\_\_\_ z dne \_\_\_\_\_\_\_ (v nadaljnjem besedilu: ponudba),
5. garancijskih dokumentov,
6. podrobnega terminskega plana in finančnega plana,
7. načrta organizacije gradbišča, načrta ukrepov za varno delo.

Dokumente je treba razumeti tako, da se le-ti vzajemno razlagajo. Za namene tolmačenja je prioriteta dokumentov po zgornjem vrstnem redu.

**III. POGODBENA VREDNOST IN NAČIN PLAČILA**

1. člen

(Vrednost pogodbe)

Skupna vrednost pogodbenih del iz 2. člena te pogodbe znaša:

**pogodbena vrednost brez davka na dodano vrednost (DDV) = \_\_\_\_\_\_\_\_\_\_EUR**

**DDV (22 %) = \_\_\_\_\_\_\_\_\_\_EUR**

**Pogodbena vrednost z DDV = \_\_\_\_\_\_\_\_\_\_EUR**

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR \_\_\_/100 z DDV).

» Davek na dodano vrednost se obračuna v skladu s 76.a členom Zakona o davku na dodano vrednost (Uradni list RS, št. 13/11 - uradno prečiščeno besedilo; upoštevajoč vse morebitne spremembe, v času izvajanja te pogodbe; v nadaljevanju: ZDDV-1).«

Naročnik ima za investicijo planirana sredstva v proračunu 2023, na proračunski postavki 23 11 052058 Investicijsko vzdrževanje vodovodne in kanalizacijske infrastrukture, konto 420500 novogradnje oziroma v NRP št. OB085-19-0005.

Pogodba se sklepa po načelu »cena za enoto«. Cene za prevzeta dela so fiksne in nespremenljive ves čas gradnje po tej pogodbi.

Izvajalec in naročnik se sporazumeta, da izvajalec ni upravičen do podražitev niti v smislu 655. člena Obligacijskega zakonika.

1. člen

(Obračun del in način plačila)

Opravljena dela se obračunavajo mesečno. Izvajalec predloži naročniku mesečno situacijo, potrjeno s strani nadzornika, v elektronski obliki skupaj z vsemi prilogami do desetega dne v mesecu za pretekli mesec. Vsaki situaciji mora biti predloženo mesečno poročilo o napredku del s slikovnim gradivom. En originalni izvod mora dostaviti naročniku v tiskani obliki.

Naročnik je dolžan izvajalcu oziroma podizvajalcem nesporni del s strani nadzora potrjenih mesečnih situacij plačati v roku 30 dni od uradnega prejema pravilno izstavljenega e- računa.

Končno obračunsko situacijo bo izvajalec predložil izbranemu nadzorniku v potrditev najkasneje v roku 10. dni po uspešno opravljenem komisijskem pregledu del brez pripomb in zadržkov.

Natančen način protokola v zvezi z vsebino situacije bo naročnik določil ob uvedbi izvajalca v delo.

1. člen

(Zavrnitev spornega dela situacije)

Nadzornik in naročnik imata pravico mesečno situacijo deloma ali v celoti zavrniti v roku 10 dni od njenega prejema.

Za sporni del situacije je izvajalec dolžan pred plačilom nespornega dela situacije naročniku izstaviti dobropis in sicer v 5 dneh po delni zavrnitvi situacije. Predložitev ustreznega dobropisa za sporni del situacije je pogoj za plačilo nespornega dela situacije.

Nesporni del situacije je naročnik dolžan plačati v roku za plačilo, določenem v tej pogodbi.

**IV. DINAMIKA IZVAJANJA DEL**

1. člen

(Uvedba v delo)

Naročnik je dolžan izvajalca uvesti v delo najkasneje v roku deset (10) dni od uveljavitve pogodbe. Izvajalec je dolžan z deli pričeti v roku 5 dni od uvedbe v delo. Rok za uvedbo v delo in rok za pričetek del se lahko sporazumno odložita v primeru izrednih in utemeljenih dogodkov. Izvajalec mora pričeti s pripravljalnimi deli, ki so predhodno potrebna pred pričetkom izvajanja del na terenu, v danem roku iz tega odstavka, s pripravljalnimi deli na gradbišču in uspešni prijavi gradbišča. Prijava gradbišča ni pogoj za uspešno uvedbo v delo.

V roku 7 dni po uvedbi v delo je izvajalec dolžan opozoriti naročnika na morebitne nejasnosti ali pomanjkljivosti v tehnični in projektni dokumentaciji, sicer se šteje, da dokumentacija zadostuje za kvalitetno izvedbo del po tej pogodbi v načrtovanem obsegu.

Izvajalec je dolžan v roku 10 dni po uvedbi v delo izdelati in z naročnikom in z nadzornim organom uskladiti podroben terminski in finančni plan dela in pridobiti njuno potrditev.

Naročnik bo izvajalcu ob uvedbi v delo predložil vso potrebno projektno in drugo dokumentacijo. V primeru, da izvajalec prične z delom pred uvedbo v delo, se ne glede na prejšnje odstavke šteje, da je uveden v delo. Izvajalec je v tem primeru dolžan takoj pisno obvestiti naročnika o pričetku del. Roka iz drugega in tretjega odstavka tega člena tečeta v tem primeru od začetka del.

Izvajalec je dolžan takoj pisno obvestiti naročnika o pričetku gradbenih del. Tega dne izvajalec začne voditi gradbeni dnevnik in knjigo obračunskih izmer.

1. člen

(Rok za dokončanje del)

Izvajalec bo izvedel vsa dela v zvezi z investicijo v skladu s to pogodbo v naslednjih rokih:

* začetek del: v roku 5 dni od uvedbe v delo,
* zaključek vseh pogodbenih del: 50 dni od uvedbe v delo.

Kot zaključek vseh pogodbenih del se šteje opravljen sprejem in izročitev del, to je komisijski pregled brez pripomb in zadržkov z vso potrebno dokumentacijo v treh izvodih (brez pripomb in zadržkov), s prevzemom izvedenih del s strani naročnika.

Izvajalec se obvezuje, da dodatna dela in več dela niso razlog za podaljšanje pogodbenega roka, razen v primeru, ko povečani obseg del presega 10% vrednosti investicije brez DDV po tej pogodbi.

Izvajalec jamči, da bo v pogodbenem roku v celoti izvedel investicijo, ki je predmet te pogodbe in je seznanjen s tem, da se pogodbeni rok za izvedbo naročila ne bo podaljšal.

Če izvajalec ne začne z deli v pogodbenem ali naknadno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, krije izvajalec del iz te pogodbe. Enako sme naročnik ukrepati, če izvajalec neupravičeno zamuja z deli, prekine ali ustavi dela.

V primeru ne izvedbe del skladno z določilom četrtega odstavka tega člena ali prekoračitve roka za dokončanje vseh pogodbenih del po krivdi izvajalca, izvajalec s podpisom te pogodbe materialno odgovarja naročniku za vso škodo, ki naročniku nastane, zlasti pa krije vse stroške nadzora, škodo zaradi morebitnega ne prejema, zmanjšanja ali vračanja sofinancerskih sredstev, ki zaradi zamude ne bi bila prejeta ali bi bila zmanjšana, in ostale stroške in škodo, ki naročniku nastanejo zaradi prekoračitve roka za dokončanje del.

1. člen

(Obvestilo o dokončanju del)

Izvajalec je dolžan po vseh izvedenih delih naročnika pisno obvestiti, da je gradnja končana in mu skupaj z obvestilom predložiti vso potrebno projektno in tehnično dokumentacijo za izvedbo kakovostnega in kvalitativnega pregleda ter drugo dokumentacijo v slovenskem jeziku (ateste, certifikate, navodila za vzdrževanje in uporabo, garancijske liste, PID, geodetski posnetek novega stanja in dokazila o zanesljivosti, evidenčnih listih gradbenih odpadkov, tehnično dokumentacijo proizvajalca, iz katere izhaja, da uporabljeni gradbeni materiali izpolnjujejo naročnikove zahteve glede deleža uporabljenih umetnih in recikliranih materialov,…)

1. člen

(Komisijski pregled)

Po prejemu vse potrebne tehnične, projektne in druge dokumentacije se naročnik zaveže, da bo v roku 10. dni izvedel komisijski pregled izvedenih del.

Ob pregledu izvedenih del, ki je predmet te pogodbe, sestavijo pooblaščeni predstavniki naročnika, izvajalca, upravljalcev in nadzornega organa zapisnik, v katerem natančno ugotovijo predvsem:

* + navedbo prisotnih pristojnih pooblaščenih predstavnikov,
  + ali izvedena dela ustrezajo določilom te pogodbe, veljavnim zakonskim predpisom in pravilom stroke,
  + ali so bili dobavljeni ustrezni materiali, oprema in tehnološka oprema, skladno z zahtevami naročnika,
  + ali so bili dobavljeni materiali, oprema ustrezno in kvalitetno vgrajeni,
  + datume začetka in končanja del,
  + dnevi prekoračitve pogodbenega roka izvedenih gradbenih del in uveljavljanje pogodbene kazni in škode,
  + kakovost izvedenih del in pripombe naročnika v zvezi z njo,
  + pregled dokumentacije in pripombe naročnika v zvezi z njo,
  + morebitna odprta, med predstavniki pogodbenih strank sporna vprašanja tehnične narave,
  + splošne pripombe.

V primeru neuspešno opravljenega komisijskega pregleda izvedenih del in morebitne dopolnitve projektne in tehnične dokumentacije je izvajalec dolžan odpraviti nepravilnosti oz. pomanjkljivosti, ugotovljene z zapisnikom, v roku, ki mu ga določi naročnik, vendar ne kasneje kot je v 8. členu določen pogodbeni rok za zaključek vseh pogodbenih del. V primeru da zaradi naloženih zahtev za odpravo pomanjkljivosti oz. nepravilnosti pride do prekoračitve roka izvedbe, je izvajalec le te dolžan izvesti, doletijo pa ga vsi ukrepi iz naslova zamude.

Če pogodbeni stranki s komisijskim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, pa tega ne stori v dogovorjenem roku, sme naročnik dela naročiti drugemu izvajalcu, ki jih le-ta izvede na izvajalčeve stroške. Naročnik v takem primeru zaračuna izvajalcu 5% pribitek za kritje svojih režijskih stroškov. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa, da sorazmerno zniža vrednost teh del ali izdelkov kot odbitek pri kvaliteti.

1. člen

(Končni obračun)

Po uspešnem komisijskem pregledu brez pripomb in zadržkov je izvajalec dolžan v roku 10 dni naročniku v elektronski obliki in tiskanem izvodu izstaviti končni obračun potrjen s strani nadzornega organa.

1. člen

(Izročitev in prevzem del)

Zapisnik o komisijskem pregledu del brez pripomb in zadržkov je pogoj za prevzem del s strani naročnika. Prevzem del se izvede zapisniško v prisotnosti pogodbenih strank.

Na podlagi prevzema izvedenih del s strani naročnika, je izvajalec dolžan predložiti naročniku veljavno finančno zavarovanje za odpravo napak v garancijskem roku, najkasneje v roku 5 dni od prevzema del s strani naročnika. Predložena bančna garancija oziroma kavcijsko zavarovanje je pogoj za plačilo končne situacije.

**V. OBVEZNOSTI POGODBENIH STRANK**

1. člen

(Obveznosti naročnika)

Naročnik se zavezuje, da bo:

* po uveljavitvi te pogodbe izvajalca uvedel v delo in mu predal celotno dokumentacijo, s katero razpolaga;
* sodeloval z izvajalcem s ciljem, da se prevzeta dela izvršijo pravočasno in v obojestransko zadovoljstvo;
* tekoče obveščal izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih del;
* sam ali po nadzorni službi potrjeval vzorce opreme in materialov najkasneje v roku 10 delovnih dni od predložitve le-teh, tehničnih podatkov in atestne dokumentacije,
* izvajal svoje plačilne obveze kot izhajajo iz te pogodbe, pri tem zamuda s plačilom ni podlaga za ustavitev del.

1. člen

(Obveznosti izvajalca)

Izvajalec se zaveže, da bo:

* opravil prevzeta dela kvalitetno in skladno z veljavnimi predpisi, normativi ter standardi, ki urejajo izvajanje tovrstnih del in načelu strokovnjaka in dobre prakse;
* izvedel vsa dela v skladu s terminskim in finančnim planom;
* pred pričetkom del izdelal ustrezen načrt organizacije gradbišča;
* pred začetkom del na celotni trasi, kjer poteka investicija, dokumentiral (slikovno) obstoječe stanje na terenu pred posegom, in po potrebi izvedel ustrezna zavarovanja in plombe na objektih, kateri so poškodovani ali pa bi lahko bila med gradnjo ogrožena njihova stabilnost, in dokumentiral stanje po izvedenem posegu in po končani gradnji vso dokumentacijo predal naročniku,
* označil gradbišče s tablo, na kateri so navedeni vsi udeleženci pri graditvi objekta; imena, priimki, nazivi in funkcija odgovornih oseb in namestil kopijo prijave gradbišča na vidno mesto ter označiti gradbišče skladno s predpisi,
* za potrebe nadzornega organa zagotovil na gradbišču, na svoje stroške, primeren, razsvetljen, ogrevan/hlajen opremljen prostor, velikosti cca 15 m2 ter souporabo primernih higiensko urejenih sanitarnih prostorov za ves čas gradnje, razen če se z naročnikom ne dogovori drugače,
* zagotovil prostor za začasno skladiščenje materialov, strojev, orodja ipd.,
* zagotovil vso potrebno delovno in ostalo opremo potrebno za varnost delavcev na gradbišču,
* zagotovil vsakodnevno prisotnost vodje gradbišča ter v času izvajanja del stalno prisotnost delovodja na gradbišču,
* na lastne stroške pravočasno priskrbel vsa potrebna dovoljenja za potrebne prometne zapore cest in izvedel zapore v skladu s predpisi in navodili naročnika;
* na lastne stroške in pravočasno priskrbel vsa potrebna dovoljenja za trajno deponijo materiala od izkopov v skladu z veljavnimi predpisi, ter na lastne stroške poskrbel za ureditev varnosti, organizacijo in ustrezno označitev in zaščito gradbišča;
* v skladu z veljavno Uredbo o ravnanju z odpadki, ki nastanejo pri gradbenih delih, ki veljajo za tovrstne gradnje, upošteval in predložil naročniku vse potrebne dokaze o hranjenju, prevzemu in oddaji gradbenih odpadkov pooblaščenemu zbiralcu gradbenih odpadkov, ter prevzel vse morebitne posledice zaradi neupoštevanja teh predpisov;
* vodil evidenco o vrsti in količini gradbenih odpadkov, ter načinu njihovega deponiranja, ki jo bo mesečno, skupaj z obračunom dostavljal naročniku, po zaključku gradnje pa bo dostavil dokazila, da so bili ti odpadki deponirani na ustrezne deponije;
* med izvajanjem gradbenih del omogočil stalno prometno dostopnost na lokalni cesti in dostopnost za neovirano delovanje poslovnih dejavnosti ter neoviran dostop stanovalcev na območju gradnje;
* vse poškodbe podzemnih vodov, privatne lastnine in zemljišč popravil na lastne stroške nemudoma oziroma najkasneje v roku 30 dni od podpisa zapisnika o ugotovljeni škodi;
* vsakodnevno vodil gradbeni dnevnik in knjigo obračunskih izmer o izvedenih delih v skladu s Pravilnikom o gradbiščih. Podpisati ju morata tekoče vodja del in odgovorni nadzornik. Gradbeni dnevnik in knjigo obračunskih izmer se vodi v dvojniku, originalni izvod ostane naročniku, kopija pa izvajalcu;

zagotovil sprotno izdelavo projekta izvedenih del (PID) v skladu z določili Pravilnika o podrobnejši vsebini dokumentacije in obrazcih, povezanih z graditvijo objektov, ki ga bo v treh (3) izvodih dostavil naročniku skupaj z obvestilom o dokončanju del;

* mesečno izdelati in predati naročniku poročilo o poteku del: opis poteka del, fotografije, dokumentacijo o opremi in materialih, zagotavljanju kakovosti, varnosti pri delu in primerjava dejanskega in načrtovanega napredka;
* opozoril naročnika in nadzorno službo o vseh nepredvidenih okoliščinah, ki bi imele za posledico drugačen način izvedbe ali povečanje količin in pogodbenih rokov. Dodatnih ali nepredvidenih del izvajalec ne sme začeti izvajati brez predhodnega soglasja naročnika;
* da bomo pri izvajanju pogodbe upoštevali določila Uredbe o zelenem javnem naročanju v delu, ki se nanaša na predmet pogodbe (Uradni list RS, št. 51/17, 64/19);
* da bo upošteval varstvene predpise pri izvedbi del in upošteval varnostni načrt gradbišča ter prevzel skrb in odgovornost za izvajanje varstvenih ukrepov na delovnih mestih pri gradnji;
* upošteval navodila predstavnika naročnika in njegovega odgovornega nadzornika;
* kot koordinator na gradbišču usklajeval dela in upošteval navodila predstavnika naročnika in njegovega odgovornega nadzornika;
* po končanih delih na svoje stroške popravil vse poškodbe na cestišču nastale v času in zaradi izvajanja gradbenih del po tej pogodbi;

1. skladno s Pravilnikom o načinu označevanja javnih cest in o evidencah o javnih cestah in objektih na njih takoj po končani gradnji (hkrati z dostavo končne situacije) naročniku preda poročilo o izvedenih delih ter izpolnjene obrazce za vnos podatkov v naročnikovo evidenco cestnih podatkov (BCP),
2. prilagodil tehnologijo dela razmeram na gradbišču in okoli njega tako, da ne bo povzročal škode na lastnini naročnika ali drugih oseb;

* da bo po končanih delih vzpostavil teren na celotni trasi na kateri poteka investicija, v prvotno ali boljše stanje in pridobil soglasja lastnikov,
* izvajal dela v skladu z razpisno dokumentacijo in to pogodbo;
* da bo sodeloval pri informiranju in obveščanju javnosti o investiciji;
* ščitil interese naročnika;
* naročnika obveščal o morebitnih skritih napakah v projektni dokumentaciji.

1. člen

(Zavarovanje odgovornosti izvajalca za škodo)

Izvajalec mora imeti za čas izvedbe del po tej pogodbi sklenjeno gradbeno/montažno zavarovanje, ki podaja kritje za temeljne gradbene nevarnosti, potres ter ostale nevarnosti, ki jih bo ocenil izvajalec, ter kritje iz naslova odgovornosti za škodo, ki bi utegnila nastati njegovim delavcem, naročniku in/ali tretjim osebam v zvezi z opravljanjem njegove dejavnosti, storitev oziroma del, kot tudi škodo na obstoječih objektih in stvareh naročnika in/ali tretjih oseb z minimalno zavarovalno vsoto po veljavnem gradbenem zakonu. Zavarovanje ne sme biti sklenjeno s klavzulo »claims made« (t.j. zavarovalni primer mora biti škodni dogodek, ne prvo uveljavljanje odškodninskega zahtevka).

V primeru, da izvajalec izvaja pogodbo s podizvajalci, morajo biti vključeni v zavarovanje skladno s tem členom kot sozavarovane osebe.

Če se predviden čas za izvedbo del podaljša, mora izvajalec zagotoviti podaljšanje zavarovanja.

Stroške zavarovanj, ki so predmet te točke nosi izvajalec.

Izvajalec je dolžan ob podpisu te pogodbe naročniku predložiti vsa dokazila o sklenjenem zavarovanju.

**VI. FINANČNA ZAVAROVANJA**

1. člen

(Vrste finančnih zavarovanj)

Izvajalec mora investitorju dostaviti naslednja finančna zavarovanja:

* menico kot finančno zavarovanje za dobro in pravočasno izvedbo pogodbenih obveznosti ter
* bančno garancijo ali kavcijsko zavarovanje zavarovalnice kot finančno zavarovanje za odpravo napak v garancijskem roku.

1. člen

(Finančno zavarovanje za dobro in pravočasno izvedbo obveznosti)

Za namen zavarovanja za dobro izvedbo pogodbenih obveznosti je dolžan izvajalec v roku 10 dni od podpisa pogodbe naročniku predložiti bianco podpisano in žigosano menico z menično izjavo v višini 10 % pogodbene vrednosti z vključenim DDV, s pooblastilom za izpolnitev, z oznako »Brez protesta«, plačljivo na prvi poziv in z veljavnostjo 30 dni po roku za dokončanje vseh pogodbenih del.

V primeru spremembe pogodbenega roka je izvajalec dolžan podaljšati veljavnost danega finančnega zavarovanja v skladu z novim dogovorjenim rokom v dodatku k tej pogodbi. V primeru, da izvajalec ne podaljša veljavnosti finančnega zavarovanja vsaj 7 dni pred iztekom veljavnosti obstoječega, lahko naročnik unovči obstoječo finančno zavarovanje za dobro in pravočasno izvedbo pogodbenih obveznosti.

Naročnik lahko unovči predloženo finančno zavarovanje za dobro in pravočasno izvedbo pogodbenih obveznosti tudi pod naslednjimi pogoji:

* če se bo izkazalo, da izvajalec del ne opravlja v skladu s pogodbo;
* če izvajalec ne bo izpolnil pogodbenih obveznosti skladno z določilom 8. člena te pogodbe;
* če izvajalec po svoji krivdi odstopi od pogodbe;
* če izvajalec ne odpravi nepravilnosti oz. pomanjkljivosti v roku, ki ga določi naročnik;
* če se bo izkazalo, da izvajalec dela opravlja s podizvajalcem, za katerega ni pridobil soglasja s strani naročnika;
* če bo naročniku zaradi zamude povzročil škodo;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamud ali
* če bo dosežena najvišja pogodbena kazen, predvidena s to pogodbo.
* če bo izvajalec naročniku podal zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati,
* če izvajalec naročniku ne izroči ustreznega finančnega zavarovanja za odpravo napak v garancijskem roku, v skladu s to pogodbo.

Naročnik zahteva plačilo iz naslova finančnega zavarovanja za vse zneske, za katere je garant odgovoren na podlagi predloženega finančnega zavarovanja zaradi izvajalčevega neizpolnjevanja obveznosti po tej pogodbi, skladno s pogoji predloženega finančnega zavarovanja in do njegove višine. Garant na zahtevo naročnika nemudoma izplača te zneske in ne sme ugovarjati iz nobenega razloga. Pred katerokoli terjatvijo na podlagi finančnega zavarovanja za dobro izvedbo del bo naročnik obvestil izvajalca, navajajoč naravo neizpolnjevanja obveznosti, v zvezi s katerim je terjatev nastala.

Izvajalec odgovarja naročniku za škodo, ki mu nastane zaradi zamude pri izvedbi del, predvsem pa za izgubo zagotovljenih sofinancerskih sredstev in za vse s tem povezane stroške.

1. člen

(Finančno zavarovanje za odpravo napak v garancijskem roku in solidnost gradnje)

Izvajalec prevzame jamstvo za kvalitetno izvedbo del, kvaliteto dobavljenega materiala, opreme in kvaliteto vgradnje le-te ter jamstvo za solidnost gradnje v skladu z določili Obligacijskega zakonika.

Izvajalec bo kot finančno zavarovanje za odpravo napak v garancijskem roku naročniku dostavil najkasneje do roka določenega v 8. členu te pogodbe, bančno ali kavcijsko zavarovanje za odpravo napak v garancijskem roku, z veljavnostjo do konca garancijske dobe pet (5) let, podaljšano za 30 dni in v višini 5 % skupne vrednosti vseh izvedenih del z DDV. Finančno zavarovanje začne teči od datuma uspešne primopredaje izvedenih del naročniku.

Izvajalec mora naročniku izročiti nepreklicno, brezpogojno finančno zavarovanje za odpravo napak v garancijskem roku, plačljivo na prvi poziv.

V kolikor izvajalec naročniku ne izroči finančnega zavarovanja ima naročnik pravico brezobrestno zadržati plačilo končne situacije v višini finančnega zavarovanja ali unovčiti finančno zavarovanje za dobro izvedbo pogodbenih obveznosti.

V času garancijskih rokov je izvajalec dolžan, na poziv naročnika in na svoj račun odpraviti vse pomanjkljivosti in napake na investiciji, ki je predmet te pogodbe, materialu in opremi, ki so predmet investicije in ki so posledica nestrokovne izvedbe del, slabe kvalitete dobavljenega materiala, opreme, tehnološke opreme ter nestrokovne vgradnje le-te.

Če izvajalec ne odpravi napak v dogovorjenem roku, jih je upravičen odpraviti naročnik, na račun izvajalca. Naročnik v takem primeru zaračuna izvajalcu 5% pribitek za kritje svojih režijskih stroškov.

V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odpraviti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove izdelke na račun izvajalca ali pa da sorazmerno zniža vrednost teh del ali izdelkov kot odbitek pri kvaliteti, za kar bo unovčeno finančno zavarovanje. V kolikor znesek znižane vrednosti presega višino finančnega zavarovanja bo naročnik izvajalcu izstavil račun.

Finančno zavarovanje za odpravo napak v garancijskem roku naročnik unovči, če:

* izvajalec v garancijskem obdobju ne odpravi vseh notificiranih napak na izvedenih delih,
* izvedena dela nimajo lastnosti/uporabljenih materialov/certifikatov, h katerim se je ponudnik zavezal ob predložitvi ponudbe naročniku in jih izvajalec na poziv naročnika ne želi odpraviti.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost finančnega zavarovanja za odpravo napak v garancijskem roku.

1. člen

(Zamenjani deli v garancijski dobi)

Za zamenjane dele v garancijski dobi prične z dnem zamenjave teči nov garancijski rok. Stroške za material, delo, nadomestne dele, opremo ter transportne stroške pri odpravljanju napak ali nadomestitvi izdelka z novim na podlagi garancije, plača izvajalec.

1. člen

(Skrite napake)

V primeru, da se pozneje, v roku desetih let od končane gradnje, na objektu pokaže skrita napaka, ki jo pri prevzemu ni bilo mogoče odkriti, se naročnik lahko sklicuje nanjo pod pogojem, da o njej obvesti izvajalca najkasneje v šestih mesecih od takrat, ko je bila odkrita.

Naročnik, ki je pravilno obvestil izvajalca, da ima izvršeno delo neko napako, ki onemogoča namensko uporabo objekta in zmanjšuje stabilnost in varnost objekta, lahko zahteva od izvajalca odpravo napake in mu za to določi tudi primeren rok. Naročnik ima tudi pravico do povrnitve škode, ki jo je zaradi takih napak utrpel.

**VII. PODIZVAJALCI**

(Opomba: Spodaj navedeno besedilo bo vključeno v besedilo končne pogodbe v primeru, da ponudnik nastopa sam, brez podizvajalcev.)

1. a člen

Izvajalec bo dela, navedena v pogodbi, opravil sam, brez podizvajalcev. Izvajalec je dolžan vsa dela izvršiti s svojimi delavci in s svojim materialom.

22. b člen

(Naknadna vključitev podizvajalca)

Izvajalec mora predhodno obvestiti naročnika o novih morebitnih podizvajalcih, ki jih namerava naknadno vključiti v izvajanje te pogodbe.

Vključitev novega podizvajalca pogodbeni stranki uredita z aneksom k tej pogodbi.

Izvajalec je dolžan vsa dela izvršiti s svojimi delavci in delavci podizvajalcev in s svojim materialom ter materialom podizvajalcev.

**VIII. PREDSTAVNIKI POGODBENIH STRANK**

1. člen

(Predstavniki)

Predstavnik naročnika in skrbnik te pogodbe s strani naročnika je Nataša Engel.

Predstavnik izvajalca in skrbnik te pogodbe s strani izvajalca\_\_\_\_\_\_\_\_\_\_\_\_\_\_\_\_\_\_\_\_

**XI. POGODBENA KAZEN**

1. člen

(Višina pogodbene kazni)

Če izvajalec po svoji krivdi zakasni/zamudi z dokončanjem del, lahko naročnik zaračuna pogodbeno kazen v višini 0,5 % pogodbene vrednosti z DDV za vsak dan zamude, vendar največ deset odstotkov (10 %) pogodbene vrednosti z DDV.

Če izvajalec po svoji krivdi ne dokonča del, je naročniku dolžan plačati pogodbeno kazen v višini deset odstotkov (10 %) pogodbene vrednosti z DDV.

**XIV. SPREMEMBA IN PRENEHANJE POGODBE**

1. člen

(Odstop od pogodbe – objektivni razlogi)

V kolikor nastopijo okoliščine, ki bistveno vplivajo na obveznosti strank po tej pogodbi, in sprememba pogodbe ni možna, naročnik seznani izvajalca o dokončanju del v okviru veljavne pogodbe, ki jih je neglede na spremenjene okoliščine smotrno dokončati, v preostanku pa odstopi od pogodbe, vse pisno s priporočeno pošiljko.

V primeru odstopa od pogodbe zaradi objektivnih razlogov, naročnik plača izvajalcu vsa izvršena dela in material.

1. člen

(Razlogi na strani naročnika)

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku po uvedbi v delo, v primeru, da je izvedel vsa ostala potrebna pred dela, ki so potrebna pred pričetkom del na terenu.

Izvajalec o tem, da odstopa od pogodbe, pisno s priporočeno pošiljko obvesti naročnika.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim in finančnim planom.

1. člen

(Razlogi na strani izvajalca)

Naročnik ima pravico odstopiti od pogodbe v primerih če:

* izvajalec zaostaja z napredovanjem del po svoji krivdi za več kot 14 dni v primerjavi s terminskim planom,
* izvajalec ne opravlja del po tej pogodbi v skladu s pravili stroke, tudi po pisnem opominu nadzornega organa,
* pride do spremenjenih okoliščin in so izpolnjeni pogoji za spremembo pogodbe, stranki pa ne dosežeta soglasja glede ustrezne spremembe pogodbe, skladno z načelom uravnoteženosti in pravičnosti,
* izvajalec ne izpolnjuje pogodbenih obveznosti iz te pogodbe,

V primeru odstopa od pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dana finančna zavarovanja.

Naročnik o odstopu od pogodbe pisno s priporočeno pošiljko obvesti izvajalca.

1. člen

(Razvezni pogoj)

Če je naročnik seznanjen:

- da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca

ali

- da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo, je ta pogodba razvezana z dnem sklenitve nove pogodbe o izvedbi javnega naročila, če naročnik začne nov postopek oddaje javnega naročila najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba pa se ne glede na zgoraj navedeno ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20. dneh od seznanitve s kršitvijo obvesti, da se pogodba ne razveže.

O tem, da so in kdaj so nastopili razvezni pogoji oziroma, da se pogodba ne razveže, naročnik pisno seznani izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen, ter unovčiti dane garancije.

1. člen

(Razlogi na strani partnerja in solidarna odgovornost)

Če kot izvajalec nastopa skupina gospodarskih subjektov, v primeru, da katerikoli od partnerjev iz kakršnegakoli vzroka ni sposoben izvajati in dokončati del po tej pogodbi v skladu s potrjenim terminskim planom, morajo partnerji ali vodilni partner nadaljevati in opraviti vsa tista dela, ki bi jih po delitvi del moral partner oziroma vodilni partner izhajajoč iz neomejene solidarne odgovornosti med njimi.

1. člen

(Čas prenehanja pogodbe)

V kolikor odstopi od pogodbe po tem poglavju izvajalec, pogodba preneha z dnem, ko naročnik prejme obvestilo o odstopu. V kolikor odstopi od pogodbe po tem poglavju naročnik, pogodba preneha z dnem, ki ga naročnik navede v obvestilu o odstopu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi odpovedi ne nastaja naročniku dodatna škoda.

**XV. PREHODNE IN KONČNE DOLOČBE**

1. člen

(Reševanje sporov in pravno nasledstvo)

Morebitne spore iz naslova te pogodbe, ki jih pogodbene stranke ne bi mogle rešiti sporazumno, rešuje krajevno pristojno sodišče po sedežu naročnika.

Določila te pogodbe se presojajo z uporabo Posebnih gradbenih uzanc in predpisi, ki urejajo področje predmeta te pogodbe, razen če niso v nasprotju z določili te pogodbe ali Obligacijskega zakonika.

V primeru statusne spremembe pogodbenih strank, se vse pravice in obveznosti po tej pogodbi prenesejo na njihove pravne naslednike.

1. člen

(Protikorupcijska klavzula)

Nična je pogodba pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

(Končna določba)

Pogodba je sklenjena z dnem podpisa vseh pogodbenih strank in stopi v veljavo pod pogojem izročitve finančnega zavarovanja za dobro in pravočasno izvedbo pogodbenih obveznosti. Ta pogodba je sestavljena v štirih (4) izvodih, od katerih prejme vsaka pogodbena stranka po dva (2) izvoda.

|  |  |  |
| --- | --- | --- |
| Številka: | | Številka: **35406-0001/2022-638** |
| Datum: | | Datum: |
|  |  |  | |
| **I Z V A J A L E C :** |  | **N A R O Č N I K :**  **Mestna občina Novo mesto**  Župan:  mag. Gregor Macedoni | |